****

 **REPUBLIKA HRVATSKA**

**BJELOVARSKO-BILOGORSKA ŽUPANIJA**

 **OPĆINA BEREK**

 **OPĆINSKO VIJEĆE**

**KLASA: 021-05/23-01/02**

**URBROJ: 2103-06-01-23-5**

**Berek, 18. rujna 2023. godine**

**Z A P I S N I K**

 o radu 14. sjednice Općinskog vijeća Općine Berek održane 18. rujna 2023. godine (ponedjeljak) u općinskoj vijećnici koja je započela sa radom u 13:00 sati.

 Nazočni vijećnici: Anka Markač, Zvonko Barilarić, Davor Novak, Mirjana Mikulić, Senka Jambrišak, Josip Marković i Vlado Krpan (7).

 Ne nazočni vijećnici: Tomislav Šunjić i Marija Riđanović (2)

 Na sjednici je nazočna Ivana Cindrić Jurčević, pročelnica Jedinstvenog upravnog odjela Općine Berek i načelnik.

 Zamjenica predsjednika Općinskog vijeća otvara sjednicu, pozdravlja prisutne, konstatira da je na sjednici nazočno 7 vijećnika te zahvaljuje na odazivu na sjednicu.

 Zamjenica predsjednika Općinskog vijeća čita predloženi dnevni red.

**D N E V N I R E D:**

1. Usvajanje zapisnika sa 13. sjednice općinskog vijeća,
2. Odluka o dodjeli javnih priznanja Općine Berek u 2023. godini
3. Odluka o isplati bespovratne potpore za studente
4. Razno

Zamjenica predsjednika vijeća. Senka Jambrišak, daje dnevni red na usvajanje.

 Bez rasprave jednoglasno, sa sedam (7) glasova „ZA“ (Anka Markač, Zvonko Barilarić, Davor Novak, Mirjana Mikulić, Senka Jambrišak, Josip Marković i Marija Riđanović) usvojen je dnevni red.

 Prelazi se na sam rad sjednice po točkama dnevnog reda.

**AD. 1. Usvajanje zapisnika sa 12. sjednice općinskog vijeća**

 Predsjednik općinskog vijeća govori kako je zapisnik dobiven u materijalima te da je to zapisnik sa zadnje sjednice. Otvara raspravu.

 Bez rasprave jednoglasno, sa sedam (7) glasova „ZA“ (Anka Markač, Zvonko Barilarić, Davor Novak, Mirjana Mikulić, Senka Jambrišak, Josip Marković i Vlado Krpan) usvojen je **Zapisnik s 13. sjednice općinskog vijeća.**

*(Zapisnik sa 13. sjednice općinskog vijeća“ nalazi se u privitku ovoga zapisnika i čini njegov sastavni dio)*

**AD. 2. Odluka o dodjeli javnih priznanja Općine Berek u 2023. godini**

 Zamjenica predsjednika Općinskog vijeća daje riječ pročelnici da vijećnike uputi u detalje ove odluke. Pročelnica podsjeća kako je na zadnjoj sjednici dogovoreno da će se pripremiti prijedlozi za dodjelu javnih priznanja što je sada u učinjeno te čita prijedloge za dodjelu Povelje Općine Berek (9) i prijedloge za dodjelu Zahvalnica Općine Berek (6).

 Zamjenica predsjednika zahvaljuje pročelnici na pročitanim prijedlozima te poziva vijećnike da se očituju i daju svoje mišljenje na dane prijedloge.

 Uz kraću raspravu jednoglasno, sa sedam (7) „ZA“ (Anka Markač, Zvonko Barilarić, Davor Novak, Mirjana Mikulić, Senka Jambrišak, Josip Marković i Vlado Krpan) glasova usvojena je **Odluka o dodjeli javnih priznanja Općine berek u 2023. godini.**

*(Odluka o dodjeli javnih priznanja Općine Berek u 2023. nalazi se u privitku ovoga zapisnika i čini njegov sastavni dio.)*

**AD. 3. Odluka o isplati bespovratne potpore za studente**

 Zamjenica predsjednika, Senka Jambrišak poziva pročelnicu da pojasni ovu odluku.

 Pročelnica objašnjava da je broj studenata sa područja naše općine jako mali te da bi se naknada od 200,00 eura, koliko je iznosila do sada, mogla povećati na predloženih 300,00 eura. Načelnik se javlja za riječ te navodi kako to nije velika razlika u odnosu na dosadašnjih 1500,00 kuna odnosno 200,00 eura. Ova bespovratna naknada je mala pomoć u odnosu na druge stipendije koje studenti mogu dobiti, ali nikako nije zanemariva ako već imaju pravo na to i ako nema nikakvih velikih uvjeta osim toga da su studenti i da su sa područja Općine Berek.

 Zamjenica predsjednika općinskog vijeća se zahvaljuje na izlaganju i otvara raspravu.

Bez rasprave jednoglasno, sa sedam (7) glasova „ZA“ (Anka Markač, Zvonko Barilarić, Davor Novak, Mirjana Mikulić, Senka Jambrišak, Josip Marković i Vlado Krpan) usvojena je **Odluka o isplati bespovratne potpore za studente**

*(Odluka o isplati bespovratne potpore za studentenalazi se u privitku ovog zapisnika i čini njegov sastavni dio)*

**AD. 4. Razno**

 Gđa. Senka poziva načelnika da upozna sve prisutne sa programom za nadolazeći Dan općine Berek, 30 godinu osnutka Općine i svetkovinu Svetog Mihaela arkanđela.

 Načelnik u detalje pojašnjava sve što je planirano od 28. rujna do 01. lipnja, a odnosi se na samu svečanu sjednicu, misno slavlje, nastupe KUD-ova i Slavonskih lola kao i na predviđeno natjecanje u kuhanju gulaša i pečenju roštilja.

 Zamjenica predsjednika općinskog vijeća se zahvaljuje svima na dolasku, te zaključuje 14. sjednicu Općinskog vijeća u 13:30 sati

**ZAPISNIČAR: ZAMJENICA PREDSJEDNIKA**

**Ivana Cindrić Jurčević, mag.oec. OPĆINSKOG VIJEĆA:**

 **Senka Jambrišak**